שושלת ג'ין (265–420)

שושלת ג'ין (סינית:晉, פיניין: Jìn) שלטה בסין בשנים 420-265. נחשבת לשנייה מבין שש השושלות. מיקומה של שושלת קיסרים זו בהיסטוריה של סין בין שלוש הממלכות והשושלות הדרומיות והצפוניות.

השושלת נוסדה על ידי משפחת סְי-מָה (סינית:司马, פיניין: Sīmǎ), בשיאה שלטה השושלת על 20 מיליון תושבים.
עקב פלישות של עמים נוודים מצפון, ומלחמת אזרחים פנימית של נסיכי השושלת נחלשה הקיסרות, נרצחו שני קיסרים, ושלטון השושלת נקטע בין 313-311 ובין 317-316.
בני ההאן נמלטו לדרום הנהר הצהוב, ושם, בשנת 317, הקיסר סְי-מָה יְוֵּ'אן דִי חידש את שלטון השושלת.
מצפון, בין השנים 439-304 שלטו שש-עשרה הממלכות שהורכבו בעיקרן מעמים לא-סינים ונלחמו לעיתים קרובות בינן לבין עצמן וכן בשושלת ג'ין.

== רקע ==
== שש השושלות ==
שושלת ג'ין נכללת ב "שש השושלות", ששנות שלטונן החל בנפילת שושלת האן המזרחית, והסתיים בעת הקמת שושלת סווי. 
ישנן שתי גירסות לשש השושלות:
===שש השושלות גרסה 1===
שש השושלות אשר בירתן שכנה בגְ'ייֵן-קָאנְג היא נאנג'ינג (מדרום לנהר הצהוב):
*ווֹ 280-222.
*ג'ין 420-265.
*לְיוֹ-סונְג 479-420. 
*צִ'י 502-479. 
*לְיָאנְג 557-502.
* צֶ'ן 589-557.

===שש השושלות גרסה 2===
שש השושלות אשר זמן שלטונן מסודר ברצף כרונולוגי:
*וֵיי 265-220.
*ג'ין 420-265.
*לְיוֹ-סונְג 479-420. 
*צִ'י 502-479. 
*לְיָאנְג 557-502.
* צֶ'ן 589-557.
שלוש הממלכות ב-262

==ההיסטוריה של השושלת==
שושלת ג'ין נחלקת לשתי תקופות:
*שושלת ג'ין המערבית – 316-265 לספירה, בת 5 קיסרים.
*שושלת ג'ין המזרחית – 420-317 לספירה, בת 11 קיסרים.

===תקופת שלוש הממלכות===
תקופת שלוש הממלכות הייתה תקופה קשה בהיסטוריה של סין, שהחלה עם נפילת שושלת האן וסיום מרד הטורבן הצהוב (מלחמת אזרחים שבה נפגעה סין קשות).
בתחילת התקופה התפצלה קיסרות שושלת האן המזרחית, לשלוש ממלכות (魏 - ויי-צאו, 屬 - שו-האן, 吳 -סאן-וו), ונמשכה משנת 220 ועד שנת 280 לספירה (אז אוחדה על ידי שושלת ג'ין).

===איחוד הממלכות תחת שושלת ג'ין===
בשנת 263 לספירה נכבשה ממלכת שו-האן על ידי צבא סאן-וו המיומן.
כעבור שנתיים (בשנת 265) השתלט סְה-מָה יְוֵּ'אן דִי הקיסר הראשון של ג'ין על ממלכת סאן-וו, וייסד את שושלת ג'ין (ג'ין המערבית, תוך איחוד שתיים משלוש הממלכות).
תהליך האיחוד הושלם בשנת 280 לספירה עם כיבוש ויי-צאו.
מפת סין בזמן שושלת ג'ין המערבית בשנת 280 לספירה.

=== הקיסרים משושלת ג'ין המערבית===
{| class="wikitable"
! מספר !! שם הקיסר !! שנות שלטונו !! הרחבה
|-
| 1|| ווּ דִי סְה-מָה יֵן ||280-265 290-280 ||בתקופה הראשונה שלט על שו-האן ו סאן-וו. תהליך האיחוד הושלם בשנת 280 לספירה עם כיבוש ויי-צאו.

|- style="background-color: #EFEFEF;"
| 2 ||חְווֵי סְה-מָה דִי ||307-290|| 
|-
| 3 || סְה-מָה לוּן דִי|| 307 פברואר-מאי ||שלט רק 4 חודשים 
|- style="background-color: #EFEFEF;"
| 4 || חְווָאי סְה-מָה דִי || 311-307||נרצח בשנת 311 
|-
| 5||מִין סְה-מָה דִי || 316-313|| נרצח בשנת 316
|}

==מלחמת האזרחים ופלישות של עמים לא-סינים מצפון==
===מלחמת שמונת הנסיכים===
מלחמת שמונה הנסיכים הוא שמה של מלחמת אזרחים הרסנית, אשר פרצה במסגרת מאבקי כוח בתוך משפחת הקיסרות ג'ין, בין השנים 306-291.
הלחימה נערכה רובה בצפון סין, וגרמה נזקים קשים לקיסרות, פגעה בממשל המרכזי של הקיסרות, הביאה לבריחה המונית של אוכלוסייה סינית (בני האן) לכיוון דרום הנהר הצהוב, ופלישת עמים נוודים לצפון סין (תוך ניצול החולשה הסינית).

=== שלוש הבירות של השושלת===
בין השנים 311-265 הייתה בירת השושלת של ג'ין העיר לְווֹיָאנְג.
כתוצאה מפלישות עמים לא סינים מצפון ורצח הקיסר הרביעי של השושלת נאלצה משפחת הקיסרות ג'ין להעביר את הבירה לצָ'אנְגְאָן בשנים 316-312 .
לאחר רצח הקיסר החמישי של השושלת, נמלטו בני ההאן יחד עם שארית משפחת הקיסרות לדרום המדינה.
העיר גְ'ייֵן-קָאנְג הפכה לבירת השושלת משנת 317 ועד שנת 420 (בעת הקמת שושלת ג'ין המזרחית על ידי הקיסר הראשון של השושלת (השישי של שושלות ג'ין) סְה-מָה יְוֵּ'אן דִי.

מפת סין בזמן שושלת ג'ין המזרחית בשנת 376

===רצח 2 הקיסרים===
מתקופת נפילתה של שושלת האן המזרחית החלו עמים נוודים (לא סינים) לנצל את המאבקים, וחוסר האיחוד בשטח הקיסרות, הם פלשו לשטח צפון סין (עד לנהר הצהוב).
בשנת 304 החלו להתמרד בני הווּ-הו ששהו בשטחי הקיסרות.
בשנת 311 נרצח הקיסר הרביעי חְווָאי דִי סְה-מָה, הקיסרות הפסידה שטחים ונאלצה לעבור למיקום אחר. 
לאחר חיסולו של הקיסר החמישי מִין דִי סְה-מָה בשנת 316, נפלה שושלת ג'ין המערבית.

==חידוש שלטון השושלת מדרום לנהר הצהוב - בצפון מוקמות ממלכות לא-סיניות==
=== הקיסרים משושלת ג'ין המזרחית ===
{| class="wikitable"
! מספר !! שם הקיסר !! שנות שלטונו !! הרחבה
|-
| 1|| סְה-מָה יְוֵּ'אן דִי ||323-317|| נמלט עם שאר בני ההאן מפני העמים הנוודים שפלשו לצפון סין, הקים את שושלת ג'ין המזרחית.
|- style="background-color: #EFEFEF;"
| 2 || סְה-מָה מִינְג דִי || 325-323|| 
|-
| 3 || סְה-מָה צֶ'נְג דִי || 342-325|| הוכתר עקב מות אביו בגיל 4, בעת שלטונו נחלש כח הקיסרות מול שכנותיה
|- style="background-color: #EFEFEF;"
| 4 || סְה-מָה קָאנְג דִי || 344-342|| 
|-
| 5 || סְה-מָה מוּ דִי || 361-344 || הוכתר בגיל שנה, בזמן שלטונו שושלת ג'ין הרחיבה את שליטתה על שטחים נוספים, מת חשוך ילדים.
|- style="background-color: #EFEFEF;"
| 6 || סְה-מָה אָי דִי || 365-361|| היה אחוז אובססיה לחיי נצח, נטל גלולות שגרמו לבסוף למותו.
|-
| 7 || סְה-מָה פֵיי דִי|| 372-365|| הודח מהשלטון על ידי גנרל מהצבא.
|- style="background-color: #EFEFEF;"
| 8 || סְה-מָה גְ'ייֵן וֶן דִי || 372|| 
|-
| 9 || סְה-מָה שְׂיָאו ווּ דִי || 396-372|| קיסר ג'ין בפועל האחרון, שלא נשלט על ידי עוצר או שר מלחמה
|- style="background-color: #EFEFEF;"
| 10 || סְה-מָה אָן דִי ||419-396|| קיסר בעל מוגבליות, השלטון בפועל היה בידי דודו.
|-
| 11 || סְה-מָה גונְג דִי|| 420-419|| נאלץ לוותר על כתרו, תוך שנה.
|}
===שש-עשרה הממלכות===
כתוצאה מנסיגת שושלת ג'ין ובני העם הסיני (האן) מצפונה של סין עד קו הנהר הצהוב, השתלטו בהדרגה על השטח מספר שבטים נוודים לא סינים (בעיקר טורקים, הונים, מונגולים וטיבטים) והקימו סדרה של ממלכות שהתחרו בינן ולבין עצמן וכן בשושלת ג'ין על השליטה בצפון סין. ממלכות אלו התקיימו בין השנים 439-304 וידועות כשש-עשרה הממלכות.

=== דעיכת השושלת===
עם הפליטים שנסו לדרומה של המדינה, היה גם הקיסר יְוֵּ'אן, נצר לשושלת ג'ין, שחידש את שלטון השושלת בדרום המדינה.
משנת 317 שלטה שושלת ג'ין המזרחית (המחודשת) רק על האזור שמדרום לנהר הצהוב, בעוד שצפון סין נשלט על ידי שש-עשרה הממלכות הלא-סיניות העיקריות.
רוב קיסרי השושלת הוכתרו בעת שהיו ילדים או נערים, חסרי ניסיון וכח ממשי.
הדבר פגע בתפקוד השלטון, ובהרתעה כנגד עמים שכנים.
במשך 103 שנים שלטו 11 קיסרים, פחות מעשור לכל קיסר.

===נפילת השושלת===
השושלת שרדה עד שנת 420 לספירה, אז אולץ הקיסר סְי-מָה גונְג דִי (הקיסר ה11 של שושלת ג'ין המזרחית או ה16 של כלל השושלת) לפרוש. בשנת 420 נכנסה סין לעידן השושלות הצפוניות והדרומיות.

==גלריה==
<gallery>
תמונה:Jin Wu Di.jpg|מיסד השושלת ווּ דִי סְה-מָה יֵן.
תמונה:JinJar.JPG|כד עם דמויות בודהסטיות, מתקופת שושלת ג'ין.
תמונה:China Western Jin.PNG|מפת סין בשנת 280 – בעת שלטון שושלת ג'ין המערבית.
תמונה:China Eastern Jin.PNG|מפת סין בזמן ג'ין המזרחית ושש-עשרה הממלכות בסביבות שנת 317.
תמונה:魏晉墓磚畫 採桑圖.jpg|לבנה מצוירת של קבר מתקופת ג'ין המערבית.
תמונה:魏晉墓磚畫 耕犁圖.jpg|לבנה מצוירת של קבר מתקופת ג'ין המערבית.
תמונה:Seven Sages of the Bamboo Grove.jpg|לבנה מצוירת של קבר מתקופת ג'ין המערבית.
</gallery>

==מיקומה של השושלת בהיסטוריה של סין==
{| class="wikitable"
!שושלת שין !!שושלת האן המזרחית!! שלוש הממלכות !!שושלת ג'ין!!השושלות הדרומיות והצפוניות
|}

==קישורים חיצוניים==

ג'ין